Oscars 2019: एक्ट्रेस रेजिना किंग को मिला बेस्ट सपोर्टिंग एक्ट्रेस के लिए ऑस्कर, यहां देखें किसे मिला अवॉर्ड  
रेजिना किंग को मिला ऑस्कर
बेस्ट सपोर्टिंग एक्ट्रेस के लिए मिला ऑस्कर
इस मौके पर भावुक हो गई रेजिना किंग
दुनिया के सबसे बड़े फिल्म पुरस्कार एकेडमी अवॉर्ड्स यानी ऑस्कर्स पुरस्कार का समारोह चल रहा है. एक्ट्रेस रेजिना किंग (Regina King) को बेस्ट सपोर्टिंग एक्ट्रेस के लिए ऑस्कर से सम्मानित किया गया. रेजिना किंग (Regina King) को पहली बार ऑस्कर मिला है. उनको 'इफ बेल स्ट्रीट कुड टॉक' (If Beale Street Could Talk) में अभिनय के लिए खूब सराहना मिली है. दर्शकों  की फेवरेट फिल्म ब्लैक पैंथर ने बेस्ट कॉस्ट्यूम डिजाइन और बेस्ट प्रॉडक्शन डिजाइन के लिए अवॉर्ड मिला है. जबकि फिल्म 'रोमा' 10 कैटेगरी में नॉमिनेट किया गा था. 'रोमा' ने बेस्ट फॉरेन फिल्म, बेस्ट सिनेमेटोग्राफी के लिए अवॉर्ड जीता. बोहेमियन रैपसोडी को साउंड के लिए अवार्ड मिला. ऑस्कर समारोह की शुरुआत क्वीन और एडम लैमबर्ट के शानदार परफॉर्मेंस से हुई. इस साल ऑस्कर समारोह की आलोचना भी हुई. क्योंकि इस साल  किसी भी होस्ट को नहीं रखा गया.